**(Konfidencialumo** **ir duomenų saugos reikalavimų laikymosi pasižadėjimo forma)**

**KONFIDENCIALUMO IR DUOMENŲ SAUGOS REIKALAVIMŲ LAIKYMOSI PASIŽADĖJIMAS**

\_\_\_\_\_\_\_\_\_\_\_\_\_\_

*(data)*

Aš, , būdamas (-a)

*(Vardas, pavardė)*

,

*(**Įmonės, įstaigos ar organizacijos pavadinimas, pareigos, tel. ryšio Nr., el. pašto adresas)*

**PATVIRTINU**, KAD:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ vykdant su Lietuvos Respublikos socialinės apsaugos ir

(Įmonės, įstaigos ar organizacijos pavadinimas)

darbo ministerija (toliau – Ministerija) sudarytą 202\_ m.\_\_\_\_\_\_\_\_\_ d. Nr.

(Sutarties data, pavadinimas, numeris)

(toliau – Sutartis), esant poreikiui esu paskirtas (-a) susipažinti su informacija reikalinga biudžeto planavimo informacinės sistemos kūrimo ir diegimo paslaugoms atlikti, duomenimis.

1. Esu susipažinęs (-usi) su 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, Lietuvos Respublikos socialinės apsaugos ir darbo ministerijos asmens duomenų apsaugos politika, patvirtinta Lietuvos Respublikos socialinės apsaugos ir darbo ministro 2018 m. spalio 31 d. įsakymu Nr. A1-610 „Dėl Lietuvos Respublikos socialinės apsaugos ir darbo ministerijos asmens duomenų apsaugos politikos patvirtinimo“, ir skelbiama Ministerijos interneto tinklapyje <https://socmin.lrv.lt/lt/administracine-informacija/asmens-duomenu-apsauga/asmens-duomenu-tvarkymas> (toliau – Ministerijos asmens duomenų apsaugos politika), kitais asmens duomenų apsaugą reguliuojančiais teisės aktais;

**PASIŽADU**:

1. Laikytis teisės aktų, reguliuojančių asmens duomenų tvarkymą ir apsaugą, nuostatų.
2. Saugoti konfidencialią informaciją, kuri man taps žinoma, visą Sutarties vykdymo laiką ir pasibaigus Sutarties vykdymui ir tik įstatymų ir kitų teisės aktų nustatytais tikslais ir tvarka naudoti bei teikti konfidencialią informaciją teisę ją gauti turintiems asmenims.
3. Man patikėtus dokumentus (duomenis) saugoti tokiu būdu, kad tretieji asmenys, neturintys teisės su jais susipažinti, neturėtų galimybės su šiais dokumentais (duomenimis) susipažinti ar jais pasinaudoti.
4. Paisyti Ministerijos nustatytų techninių ir organizacinių saugumo priemonių, neperduoti neįgaliotiems asmenims slaptažodžių ir kitų duomenų, leidžiančių programinėmis ir techninėmis priemonėmis sužinoti bet kokią konfidencialią su Sutarties vykdymu susijusią informaciją ar kitaip sudaryti sąlygas susipažinti su konfidencialiais duomenimis.
5. Nepasilikti jokių man pateiktų dokumentų (duomenų) kopijų.
6. Užtikrinti visų duomenų, su kuriais man suteikta teisė susipažinti, konfidencialumą Sutarties vykdymo metu.
7. Savo ir (ar) man artimų asmenų privačių interesų naudai nesinaudoti ir neleisti naudotis informacija, kurią įgijau Sutarties vykdymo metu.
8. Nedelsdamas pranešti Ministerijos duomenų apsaugos pareigūnui apie asmenų, neturinčių teisės gauti asmens duomenis, bandymus gauti man patikėtą informaciją.
9. Nedelsdamas pranešti Ministerijos duomenų apsaugos pareigūnui apie įtariamą ir (ar) įvykusį duomenų saugumo pažeidimą (bet kokį pažeidimą, dėl kurio netyčia arba neteisėtai sunaikinami, prarandami, pakeičiami, be teisėto pagrindo atskleidžiami, saugomi arba kitaip tvarkomi asmens duomenys arba prie jų be teisėto pagrindo gaunama prieiga).

**ŽINAU, KAD**:

1. Už šio konfidencialumo ir duomenų saugos reikalavimų laikymosi pasižadėjimo nesilaikymą atsakysiu Lietuvos Respublikos teisės aktų nustatyta tvarka.
2. Šiame konfidencialumo ir duomenų saugos reikalavimų laikymosi pasižadėjime pateikti mano asmens duomenys (vardas, pavardė, parašas, įmonės, įstaigos ar organizacijos pavadinimas, pareigos, tel. ryšio Nr., el. pašto adresas) (toliau – mano asmens duomenys) Ministerijos tvarkomi siekiant įgyvendinti Sutartį suteikti man prieigas prie informacijos, reikalingos biudžeto planavimo informacinės sistemos kūrimo ir diegimo paslaugoms atlikti.
3. Mano asmens duomenys tvarkomi įgyvendinant Sutartį.
4. Mano asmens duomenys tretiesiems asmenims gali būti teikiami tik vadovaujantis 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), įtvirtintais asmens duomenų teisėto tvarkymo pagrindais ir principais pagal asmens duomenų teikimo sutartį (daugkartinio teikimo atveju) arba pagal prašymą (vienkartinio teikimo atveju), taip pat gali būti pateikti ikiteisminio tyrimo įstaigai, prokurorui ar teismui dėl jų žinioje esančių administracinių, civilinių, baudžiamųjų bylų kaip įrodymai ar kitais įstatymų nustatytais atvejais.
5. Mano asmens duomenys bus saugomi tiek, kiek bus saugomas šis konfidencialumo ir duomenų saugos reikalavimų laikymosi pasižadėjimas, Sutarties vykdymo metu ir 10 metų pasibaigus Sutarčiai.
6. Duomenų valdytojas – Ministerija, A. Vivulskio g. 11, 03162 Vilnius, kodas 188603515, tel. ryšio Nr. (8 5) 266 4201, el. p. post@socmin.lt. Duomenų apsaugos pareigūno kontaktai: el. p. [Justina.Potaskine@socmin.lt](mailto:Justina.Potaskine@socmin.lt), tel. ryšio Nr. 8 611 50241.
7. Turiu teisę susipažinti su savo asmens duomenimis ir kaip jie yra tvarkomi, prašyti Ministerijos, kaip mano asmens duomenų valdytojo, ištaisyti arba ištrinti mano asmens duomenis ar apriboti mano asmens duomenų tvarkymą arba nesutikti su tokiu tvarkymu.
8. Turiu teisę pateikti skundą Valstybinei duomenų apsaugos inspekcijai teisės aktų nustatyta tvarka.
9. Prieiga prie konfidencialios informacijos gali būti suteikta tik man pasirašius šį konfidencialumo ir duomenų saugos reikalavimų laikymosi pasižadėjimą ir pateikus mano asmens duomenis.

\_\_\_\_\_\_\_\_\_\_\_\_\_\_\_\_\_\_\_\_\_       \_\_\_\_\_\_\_\_\_\_\_\_\_\_\_\_\_\_     \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Data)                                    (Parašas)                                       (Vardas, pavardė)*