|  |
| --- |
| **PAGRINDINĖ INFORMACIJA APIE PIRKIMĄ** |

|  |  |
| --- | --- |
| Pirkimo pavadinimas | VIEŠŲJŲ PIRKIMŲ VALDYMO INFORMACINĖS SISTEMOS DIEGIMAS IR PALAIKYMO PASLAUGOS |

|  |
| --- |
| **KAINOS IR KOKYBĖS SANTYKIO KRITERIJAI** |

## Tiekėjų pasiūlymai bus vertinami ir ekonomiškai naudingiausias pasiūlymas bus atrenkamas pagal **kainos ir kokybės** santykį, vadovaujantis šiais parametrais:

|  |  |  |  |  |
| --- | --- | --- | --- | --- |
| Vertinimo kriterijai, kriterijaus žymuo, aprašymas | | | Lyginamasis svoris ekonominio naudingumo įvertinime | Kriterijaus funkcinio parametro lyginamasis svoris  *(pagal poreikį)* |
| Vertinimo kriterijaus pavadinimas ir žymuo | | Kriterijaus aprašymas |
| **Pirmas kriterijus** | Kaina, C | Vertinama pasiūlymo kaina eurais, įskaitant visus mokesčius ir kitas susijusias išlaidas | X=60 | - |
| **Antras kriterijus** | Sistemos funkcionalumas, T1 | Vertinamas siūlomos sistemos funkcionalumas pagal atitikimą reikalavimams, integracijos galimybes, naudotojų patogumą ir papildomas funkcijas, kurios gali padidinti sistemos vertę. | Y=22 | - |
| **Trečias kriterijus** | Sistemos įdiegimo terminas, T2 | Vertinamas pasiūlymo įgyvendinimo terminas | Y=12 | - |
| **Ketvirtas kriterijus** | Siūlomo projekto vadovo papildoma patirtis, T3 | Vertinama siūlomo Projekto vadovo papildoma darbinė patirtis | Y=4 | - |
| **Penktas kriterijus** | Socialinis kokybės kriterijus, T4 | Vertinama, ar tiekėjas užtikrina papildomas socialines garantijas darbuotojams, įskaitant papildomą sveikatos priežiūrą, papildomas atostogas, lankstų darbo grafiką bei darbuotojų gerovės skatinimo priemones. | Y=2 | - |

|  |
| --- |
| **EKONOMINIO NAUDINGUMO APSKAIČIAVIMAS** |

Ekonominis naudingumas (kainos ir kokybės santykis) apskaičiuojamas sudedant tiekėjo pasiūlymo kainos ir kokybės balus:

**.**

1. **Pirmas kriterijus.**

Pasiūlymo kainos (C) balai apskaičiuojami mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):

******

1. **Antras, trečias ir ketvirtas kriterijai (T).**

2.1. Kriterijų (T) balai apskaičiuojami sudedant atskirų kriterijų (Ti) balus:



**3. Antras kriterijus (T1).**

3.1. Kriterijaus „Sistemos funkcionalumas (T1)“ balo reikšmės:

3.2. Vertinamo pasiūlymo sistemos funkcionalumo (T3) kokybės balų suma Tp apskaičiuojama pagal formulę:

Kur:

* **tj = 3**, jei funkcionalumas atitinka be modifikacijų („3“);
* **tj= 1**, jei funkcionalumas atitinka su modifikacijomis („1“);
* **tj = 0**, jei funkcionalumas neatitinka („0“), tačiau tiekėjas įsipareigoja jį įgyvendinti sutarties vykdymo metu ir pateikia oficialų rašytinį įsipareigojimą.
* **N** - iš viso vertinamų funkcinių ir technologinių reikalavimų skaičius.

3.3. Tiekėjų siūlomos sistemos funkcionalumas bus vertinamas pagal tai, kaip siūloma sistema atitinka nustatytus funkcinius ir technologinius reikalavimus. Kiekvienam funkcionalumo reikalavimui suteikiama atitinkama balų reikšmė pagal šią skalę:

|  |  |  |
| --- | --- | --- |
| **Tiekėjo įvertinimas** | **Reikšmė** | **Paaiškinimas** |
| „3“ | 3 balai | Siūloma sistemos funkcija standartiškai atitinka reikalavimus ir yra prieinama be modifikacijų pasiūlymo pateikimo metu. |
| „1“ | 1 balas | Siūloma funkcija atitinka reikalavimus tik atlikus modifikacijas arba specialų pritaikymą. Ji bus įgyvendinta sutarties vykdymo metu, bet ne vėliau nei iki numatyto funkcionalumo paleidimo. Tiekėjas privalo pateikti paaiškinimus „Pastabų“ skiltyje, kaip ir kokia apimtimi funkcija bus realizuota. |
| „0“ | 0 balų | Siūloma funkcija neatitinka reikalavimų. Tiekėjas įsipareigoja ją įgyvendinti sutarties vykdymo metu ir pateikia oficialų rašytinį įsipareigojimą. Tiekėjas privalo pateikti paaiškinimus „Pastabų“ skiltyje, kaip ir kokia apimtimi funkcija bus realizuota. |

3.4. Jei tiekėjas nepateikia atsakymo į bent vieną funkcionalumo reikalavimą arba nurodo kitą reikšmę nei „1“ ar „3“, bus laikoma, kad funkcionalumas neatitinka reikalavimų (suteikiama 0 balų).

3.5. Tiekėjų siūlomos viešųjų pirkimų valdymo sistemos (toliau – sistema) demonstravimas bus vykdomas nuotoliniu būdu per „Microsoft Teams“ platformą. Tačiau perkančioji organizacija pasilieka teisę, esant poreikiui, organizuoti demonstravimą ir kontaktiniu būdu Lietuvos Respublikos socialinės apsaugos ir darbo ministerijoje, adresu A. Vivulskio g. 11, Vilnius. Tokiu atveju Perkančioji organizacija demonstravimui suteiks patalpas, interneto ryšį, vaizdo projektorių ir pateiks demonstravimo scenarijų (užduotis). Tiekėjams bus skiriama iki 15 minučių pasiruošimui prieš demonstraciją. Demonstravimo metu perkančioji organizacija pasilieka teisę pateikti papildomas užduotis, nepriklausančias iš anksto pateiktam scenarijui. Sistemos pristatymui bus skiriama ne daugiau kaip 3 valandos.

3.6. Pristatymo metu, komisija paprašys teikėjo pademonstruoti sukurtos realios viešųjų pirkimų sistemos veikimą, t.y. parodyti kaip veikia funkcionalumai iš funkcionalumų sąrašo procese (arba nurodyti kaip bus įgyvendinamas) atsitiktinius funkcionalumus iš funkcionalumų sąrašo lentelės „Sistemos savybės atitikimas (0, 1, 3)“.

3.7. Jei tiekėjas demonstravimo metu nesugeba įrodyti, kad jo sistema atitinka pateiktą vertinimą, vertinimo komisija gali pakeisti įvertinimą lentelėje.

3.8. Jei tiekėjas surinka mažiau nei 207 balus iš 408 galimų, jo pasiūlymas atmetamas kaip netinkamas.

3.9. Jei tiekėjas surinka 207 ar daugiau balų, jis dalyvauja tolesniame ekonominio naudingumo vertinime.

**4. Trečias kriterijus.**

4.1. Trečiojo kriterijaus (T2) „*Sistemos įdiegimo terminas*“ (laikotarpis nuo sutarties įsigaliojimo dienos iki pilno sistemos įdiegimo SADM ir SADM pavaldžių socialinės globos įstaigų), balai bus skiriami taip:

|  |  |
| --- | --- |
| **Tiekėjo siūlomas sistemos įdiegimo terminas mėnesiai, (T2)** | **Ekonominio naudingumo balai, kurie bus suteikti šiam kriterijui** |
| 3 mėnesiai | 12 |
| 4 mėnesiai | 8 |
| 5 mėnesiai | 4 |
| 6 mėnesiai | 0 |

Tiekėjas savo pasiūlyme privalo nurodyti jo siūlomą sistemos diegimo terminą (galimi tik keturi sistemos diegimo termino variantai, pateikti lentelėje) sveiku skaičiumi, išreikštą mėnesiais.

**5. Ketvirtas kriterijus (T3).**

5.1. Antrojo kriterijaus (T3) „*Siūlomo projekto vadovo papildoma patirtis*“, balai bus skiriami taip:

|  |  |
| --- | --- |
| **Siūlomo projekto vadovo papildoma patirtis, (T3)** | **Ekonominio naudingumo balai, kurie bus suteikti šiam kriterijui** |
| Jei tiekėjo siūlomas Projekto vadovas neturi reikalaujamos patirties, arba informacija apie Projekto vadovo atitinkamą patirtį visiškai nepateikta, arba jeigu yra nurodytas projektas, kuriuo siekiama pagrįsti atitiktį Projekto vadovo kvalifikacijos reikalavimui, t. y. jei tiekėjo siūlomas Projekto vadovas yra vadovavęs tik 1 (vienam) projektui, kurio rezultatas – informacinės sistemos ir (arba) viešųjų pirkimų valdymo informacinės sistemos įdiegimas, kurio vertė yra ne mažesnė nei 23000,00 Eur be PVM. | 0 |
| Jei tiekėjo siūlomas Projekto vadovas, per pastaruosius 5 (penkis) metus (skaičiuojant nuo paskutinės pasiūlymų pateikimo termino dienos), yra vadovavęs 2 (dviem) projektams kurių kiekvieno rezultatai – viešųjų pirkimų valdymo informacinės sistemos įdiegimas.  *(1 balas yra skiriamas tik tokiu atveju, jeigu nurodytas papildomas projektas nesutampa su projektu, kuriuo siekiama pagrįsti atitiktį Projekto vadovo kvalifikacijos reikalavimui, t. y. jeigu nurodyti skirtingi projektai).* | 1 |
| Jei tiekėjo siūlomas Projekto vadovas, per pastaruosius 5 (penkis) metus (skaičiuojant nuo paskutinės pasiūlymų pateikimo termino dienos), yra vadovavęs 3 (trims) projektams, kurių kiekvieno rezultatai – viešųjų pirkimų valdymo informacinės sistemos įdiegimas.  *(2 balai yra skiriami tik tokiu atveju, jeigu nei vienas iš nurodytų papildomų projektų nesutampa su projektu, kuriuo siekiama pagrįsti atitiktį Projekto vadovo kvalifikacijos reikalavimui, t. y. jeigu nurodyti skirtingi projektai)* | 2 |
| Jei tiekėjo siūlomas Projekto vadovas, per pastaruosius 5 (penkis) metus (skaičiuojant nuo paskutinės pasiūlymų pateikimo termino dienos), yra vadovavęs 4 (keturiems) projektams, kurių kiekvieno rezultatai – viešųjų pirkimų valdymo informacinės sistemos įdiegimas.  *(3 balai yra skiriami tik tokiu atveju, jeigu nei vienas iš nurodytų papildomų projektų nesutampa su projektu, kuriuo siekiama pagrįsti atitiktį Projekto vadovo kvalifikacijos reikalavimui, t. y. jeigu nurodyti skirtingi projektai)* | 3 |
| Jei tiekėjo siūlomas Projekto vadovas, per pastaruosius 5 (penkis) metus (skaičiuojant nuo paskutinės pasiūlymų pateikimo termino dienos), yra vadovavęs 5 (penkiems) ir daugiau projektams, kurių kiekvieno rezultatai – viešųjų pirkimų valdymo informacinės sistemos įdiegimas.  *(4 balai yra skiriami tik tokiu atveju, jeigu nei vienas iš nurodytų papildomų projektų nesutampa su projektu, kuriuo siekiama pagrįsti atitiktį Projekto vadovo kvalifikacijos reikalavimui, t. y. jeigu nurodyti skirtingi projektai)* | 4 |
| Pastabos:  - Projekto vadovas turi būti tas pats asmuo, kurį tiekėjas turi (ar pasitelks) įrodinėdamas atitiktį kvalifikacijos reikalavimui.  - Vertinama tik papildoma Projekto vadovo patirtis, kuria tiekėjas nesiremia grįsdamas atitikimą kvalifikacijos reikalavimams, t. y. balai bus skiriami tik už papildomus projektus, kuriais tiekėjas nesiremia grįsdamas atitikimą kvalifikacijos reikalavimams.  - Patirties įgijimo terminai skaičiuojami iki pasiūlymų pateikimo termino datos.  - Projekto vadovo papildoma patirtis turi būti pagrįsta skirtingais projektais. Skirtingais laikomi projektai, jei jie buvo įgyvendinti skirtingose organizacijose ar juridiniuose asmenyse (pvz., skirtingose ministerijose, savivaldybėse, viešosiose įstaigose ar įmonėse). Jei tiekėjas nurodo projektus, įgyvendintus toje pačioje organizacijoje ar su tuo pačiu užsakovu, jie gali būti vertinami kaip vienas projektas, nebent tiekėjas pateikia įrodymus, kad projektai turėjo esminių skirtumų pagal funkcionalumą, technologinius sprendimus ar įgyvendinimo apimtį.  - Perkančioji organizacija, siekdama patikslinti informaciją apie įvykdytą ar vykdomą projektą, siūlomo specialisto vaidmenį jame, pasilieka teisę be išankstinio įspėjimo susisiekti su nurodytu Užsakovo atstovu. | |

**6. Penktas kriterijus.**

6.1. Penktojo kriterijaus (T4) „Socialinis kokybės kriterijus“, balai bus skiriami taip:

| **Vertinimo kriterijai** | **Kokybės kriterijaus parametrui suteikiami balai** |
| --- | --- |
| **Papildomos sveikatos priežiūros garantijos**  *Tikslas: užtikrinti, kad darbuotojai, dirbantys prie VPVIS kūrimo ir palaikymo, gautų ne tik privalomą sveikatos draudimą, bet ir papildomas sveikatos priežiūros paslaugas, kurios didintų jų darbo našumą ir gerovę.*  Siūlomos papildomos sveikatos priežiūros paslaugos:   * **Dažnesni nei priklauso pagal teisės aktus sveikatos patikrinimai** – *organizuojami darbdavio arba finansuojami individualiai, siekiant užtikrinti darbuotojų sveikatos prevenciją.* * **Psichologinės pagalbos programa / streso valdymo kursai** – *apima psichologo konsultacijas, emocinės gerovės mokymus, perdegimo prevenciją.* * **Fizinės sveikatos programos** – *sporto klubo abonementai, individualūs treniruoklių salės planai ar darbo vietoje organizuojamos sveikatingumo programos.* * **Medicininė pagalba užsienyje komandiruočių metu** – *apdrausta medicininė pagalba darbuotojui, esant užsienyje.* * **Kita** *(tiekėjas privalo nurodyti ir pagrįsti, kaip ši paslauga prisideda prie darbuotojų sveikatos gerovės).* | |
| Jei tiekėjas siūlo bent 4 iš šių papildomų sveikatos priežiūros paslaugų. | 1 |
| Jei tiekėjas siūlo bent 3 iš šių papildomų paslaugų. | 0,7 |
| Jei tiekėjas siūlo bent 2 iš šių papildomų paslaugų. | 0,5 |
| Jei tiekėjas siūlo bent 1 iš šių papildomų paslaugų. | 0,3 |
| Jei papildomų sveikatos garantijų nėra. | 0 |
| Pastabos:  Tiekėjai privalo pateikti įrodymus – patvirtintą garantijų aprašymą ar socialinių garantijų politiką, nurodant siūlomas paslaugas, jų suteikimo būdą ir terminą, ar jos papildomos prie valstybės garantijų, bei pateikiant patvirtinimo dokumentus (pvz., draudimo polisai, įmonės nuostatai) arba kitus lygiaverčius įrodymus. | |
| **Šeimos ir darbo įsipareigojimų derinimo priemonės**  *Tikslas: skatinti tiekėjus siūlyti papildomas gerovės programas darbuotojams, kad būtų mažinamas perdegimo ir streso lygis bei didinama darbo efektyvumo kokybė.*  Siūlomos papildomos naudos:   * **Papildomas atostogas** - *bent 2 papildomos dienos per metus virš valstybės nustatytų minimalių atostogų.* * **Lankstų darbo grafiką, lanksti darbo pradžia ir pabaiga** – *leidžia darbuotojams pradėti ir baigti darbą skirtingu laiku, pritaikant jų gyvenimo ritmui. Lankstus darbo grafikas tai nėra galimybė dirbti nuotoliu, t.y. galimybė pradėti sau patogiu laiku ir atitinkamai pabaigti patogiu laiku, o darbe būti nurodytomis valandomis, kurios nėra lanksčios, pvz. 9-16 val.* * **Nuotolinis darbas** - galimybė pasirinkti dirbti nuotoliniu ar hibridiniu būdu, kai toks būdas nėra privalomas suteikti pagal teisės aktus. * **Papildomos laisvos dienos sveikatai („Wellness Days“) arba perdegimo prevencijai** – *Tiekėjas suteikia darbuotojams bent dvi papildomas apmokamas laisvas dienas per metus, skirtas sveikatos ir gerovės palaikymui*. * **Subsidijuojamos vaikų priežiūros paslaugos** darbuotojams, turintiems mažamečius vaikus. * **Kita** *(tiekėjas privalo nurodyti ir pagrįsti, kaip ši nauda prisideda prie darbuotojų skatinimo).* | |
| Jei tiekėjas siūlo bent 4 iš šių papildomų naudų. | 1 |
| Jei tiekėjas siūlo bent 3 iš šių papildomų naudų. | 0,7 |
| Jei tiekėjas siūlo bent 2 iš šių papildomų naudų. | 0,5 |
| Jei tiekėjas siūlo bent 1 iš šių papildomų naudų. | 0,3 |
| Jei papildomų naudų nenumatyta. | 0 |
| Pastabos:  Tiekėjai turi pateikti oficialią įmonės darbo organizavimo politiką arba sutartinius įsipareigojimus, nurodant taikomas atostogų ir darbo lankstumo priemones, suteikiamų papildomų atostogų dienų skaičių, lankstaus darbo grafiko sąlygas bei pateikiant tai patvirtinančius dokumentus (pvz., vidaus taisykles, darbo sutarties nuostatas) arba kitus lygiaverčius įrodymus. | |