**KONFIDENCIALUMO PASIŽADĖJIMAS**

202 m. d.

Vilnius

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau - Tiekėjas), atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio (-s) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, dalyvaujanti (-is) Lietuvos Respublikos socialinės apsaugos ir darbo ministerijos atliekamame *Viešųjų pirkimų valdymo informacinės sistemos diegimo ir palaikymo paslaugų* pirkime, atliekamame supaprastinto atviro konkurso būdu, pageidauja gauti visą informaciją, reikalingą pasiūlymo parengimui ir pateikimui, siekdamas pateikti pasiūlymą bei teikti *Viešųjų pirkimų valdymo informacinės sistemos diegimo ir palaikymo* paslaugas Pirkėjui.

Tiekėjas supranta, kad informacijos, kuri reikalinga pasiūlymo pateikimui ir kurią Pirkėjas pateiks Tiekėjui, atskleidimas tretiesiems asmenims gali padaryti žalos Pirkėjui, o Pirkėjas pageidauja atlikti pirkimą saugiai ir patikimai. Tiekėjas įsipareigoja naudoti iš Pirkėjo gautą informaciją tik tokiu tikslu: parengti pasiūlymą pirkimui bei paslaugų suteikimui. Tiekėjas taip pat įsipareigoja saugoti konfidencialią informaciją, neatskleisti konfidencialios informacijos jokiems tretiesiems asmenims, užtikrinti, kad konfidenciali informacija bet kokia forma nepatektų asmenims, neturintiems teisės jos gauti.

Konfidencialia informacija nelaikoma viešai prieinama informacija.

Atsižvelgiant į tai, Tiekėjas sudarė ir pasirašė šį Konfidencialumo pasižadėjimą neatskleisti Pirkėjo konfidencialios informacijos (toliau vadinamą Pasižadėjimu) šiomis sąlygomis:

**1**. **PASIŽADĖJIME naudojamos sąvokos**

* 1. **Konfidenciali informacija** - DBSIS API dokumentacija, reikalinga VPVIS integracijai su dokumentų valdymo sistema DBSIS.
  2. **Tretieji asmenys** - fiziniai ir juridiniai asmenys, išskyrus:

- Tiekėjo darbuotojus,

- Tiekėjo valdymo ir priežiūros organus (jų narius).

1. **Konfidencialios informacijos atskleidimas TIEKĖJUI**
   1. Tiekėjas įsipareigoja neatskleisti iš Pirkėjo ir/ar Įgaliotosios organizacijos gautos Konfidencialios informacijos – DBSIS API dokumentacijos.
   2. Tiekėjui yra žinoma, jog jam yra leista susipažinti su Konfidencialia informacija griežtai laikantis principo „būtina žinoti“.
   3. Šio Įsipareigojimo pagrindu Tiekėjui atskleidžiama Konfidenciali informacija lieka Pirkėjo nuosavybe ir nesuteikia Tiekėjui jokių kitų teisių (intelektinės nuosavybės ir pan.) į Konfidencialią informaciją.
   4. Pirkėjo pageidavimu Tiekėjas įsipareigoja raštu patvirtinti, kad Konfidenciali informacija Tiekėjui buvo pateikta.

3. **TIEKĖJO neatskleidimo ir informacijos saugojimo pareigos**

3.1. Tiekėjas įsipareigoja Pirkėjui:

3.1.1. pasirašytinai supažindinti su šiuo Pasižadėjimu ir jo sąlygomis tuos Tiekėjo darbuotojus, kurie dirbs su Pirkėjo Konfidencialia informacija;

3.1.2. be išankstinio Pirkėjo sutikimo Konfidencialios informacijos neatskleisti jokiems Tretiesiems asmenims;

3.1.3. imtis priemonių, kurios užtikrintų adekvatų Konfidencialios informacijos saugumo lygį. Tai galėtų būti priemonės, kuriomis Tiekėjas naudojasi, siekdamas apsaugoti savo paties panašaus konfidencialumo duomenis ir informaciją;

3.1.4. naudoti iš Pirkėjo gautą Konfidencialią informaciją išimtinai tik tam tikslui, dėl kurio minėta informacija Tiekėjui buvo atskleista ir nenaudoti jokiam kitam tikslui;

3.1.5. užtikrinti, kad visose kompiuterinėse darbo vietose, kuriose dirbama su šio Pasižadėjimo apimtyje gauta elektroninio pavidalo Konfidencialia informacija, bus instaliuota legali, veikianti antivirusinės programinės įrangos versija;

3.1.6. užtikrinti, kad elektroninio pavidalo Konfidenciali informacija nebus perduodama arba su ja dirbama atitinkamų paslaugų erdvėse internete, kaip pvz. Dropbox, Google Drive, One drive, išskyrus jeigu tokios paslaugos Tiekėjui teikiamos pagal korporatyvines sutartis sudarytas su šių paslaugų gamintojais;

3.1.7. užtikrinti, kad popierinio pavidalo Konfidenciali informacija, įskaitant ir informaciją nešiojamose elektroninėse laikmenose (pvz. USB atmintinės), būtų saugoma rakinamose informacijos saugojimo priemonėse (spintos, seifai, atskiros rakinamos patalpos ir pan.);

3.1.8. nedaryti jokių pareiškimų spaudai ar kitų su šiuo Pasižadėjimu susijusių viešų pareiškimų be išankstinio raštiško Pirkėjo sutikimo ir pritarimo tokio pareiškimo tekstui, išskyrus atvejus, kai to reikalaujama pagal taikytinus teisės aktus;

3.1.9. dėti visas pastangas sumažinti galimus nuostolius, kylančius ar galinčius kilti dėl neteisėto Konfidencialios informacijos atskleidimo;

3.1.10. grąžinti arba sunaikinti visą (visas kopijas, vertimus, projektus, originalus) gautą Konfidencialią informaciją pagal atskirą rašytinį Pirkėjo nurodymą.

**4.** **Atsakomybė**

4.1. Tiekėjas privalo nedelsiant pranešti Pirkėjui (Pirkėjo darbuotojui, iš kurio buvo gauta Konfidenciali informacija arba, jeigu nepavyksta susisiekti nedelsiant, bendraisiais kontaktais nurodytas Pirkėjo interneto tinklalapyje www.socmin.lt):

4.1.1. apie situacijas (rizikas), kurios gali kelti grėsmę Konfidencialios informacijos saugumui;

4.1.2. apie įvykius, kuomet buvo atskleista Konfidenciali informacija nesilakant šio Pasižadėjimo sąlygų.

4.2. Jeigu Tiekėjas pažeidžia Pasižadėjimą, Pirkėjo reikalavimu Tiekėjas įsipareigoja atlyginti Pirkėjui pastarojo dėl to patirtus nuostolius.

**5**. **Pasižadėjimo galiojimas**

5.1. Šis Pasižadėjimas įsigalioja nuo jo pasirašymo dienos ir galioja neterminuotai.

5.2. Nepriklausomai nuo Pasižadėjimo galiojimo, Pasižadėjimas konkrečios Konfidencialios informacijos atžvilgiu galioja bei saisto Tiekėją, kol tokia informacija lieka konfidencialia.

**6. Kitos sąlygos**

6.1. Tiekėjas neturi teisės perduoti ar kitu būdu perleisti Pasižadėjimo ar jokios savo teisės ar pareigos pagal Pasižadėjimą jokiam Trečiajam asmeniui be išankstinio rašytinio Pirkėjo sutikimo.

6.2. Jei teismas ar kita kompetentinga institucija nusprendžia, kad bet kuri Pasižadėjimo sąlyga negalioja visa apimtimi ar iš dalies ar kitu būdu netaikoma, bet galiotų ir būtų taikoma, jei būtų tinkamai pakeista, tuomet tokia sąlyga turi būti taikoma su pakeitimu, reikalingu, kad ji būtų galiojančia ir taikoma. Jei tokia sąlyga negali būti taip pakeista, jos negaliojimas ar netaikymas neturi įtakos ir neigiamai nepaveikia likusios Pasižadėjimo dalies galiojimo ar taikymo.

6.3. Šiam Pasižadėjimui taikomi Lietuvos Respublikos įstatymai.

6.4. Visi ginčai tarp Tiekėjo ir Pirkėjo dėl Pasižadėjimo sudarymo, galiojimo ar vykdymo sprendžiami derybų keliu. Tiekėjui ir Pirkėjui neišsprendus ginčo derybų kelių, ginčas turi būti sprendžiamas kompetentingame teisme Lietuvos Respublikoje.

6.5. Pasižadėjimas sudarytas dviem vienodą galią turinčiais egzemplioriais, po vieną egzempliorių Pirkėjui ir Tiekėjui.

|  |
| --- |
| **Tiekėjas** |
|  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė, parašas) |